Suid-Afrikaners vra dat die doodstraf teruggebring moet word ná die vrystelling van vanjaar se misdaadstatistiek, maar sal dit werklik die ideale oplossing wees om misdaad in te bekamp? | SAUK.co.za - Nuus.info
Terwyl die IVP die eerste groot politieke party is om die kwessie van die doodstraf aan te roer kort na vanjaar se misdaadstatistiek vrystelling, is daar egter baie burgers wat die oproep ondersteun.
Na aanleiding van die bekendmaking van die misdaadstatistieke van 2017/2018 Dinsdagoggend, 11 September , wat 'n skokkende 6.9% toename in moorde en 'n toename in seksuele aanrandings getoon het, het die Inkatha Vryheidsparty (IVP) gevra dat die doodstraf in Suid-Afrika her implementeer moet word om misdaad te bekamp.
Na aan lyding van die reaksie wat verkry is op sosiale media is dit eens dat die meerderheid Suid-Afrikaners die party se sentimente deel.
Dit is nie die eerste maal dat die party hul mening uitspreek aangaande die herinstelling van die doodstraf en vra dat die kwessie bespreek moet word nie.
Op 5 September het hulle dieselfde oproep gedoen op eNCA wat die land se "buite beheer" misdaadsyfer genoem het.
In 'n persverklaring wat in Julie vrygestel is, het die party se hoofsweep in die parlement, Narend Singh, gesê die party het aan die parlement se gesamentlike grondwetlike hersieningskomitee geskryf om te versoek dat die saak of die doodstraf heroorweeg moet word, dringend op die agenda van die komitee geplaas moet word vir openbare insette en bespreking.
In Mei het die party se 'Women's Brigade' 'n soortgelyke oproep gemaak met betrekking tot geweld teenoor vroue.
Die party sal waarskynlik meer steun kry vir die oproep na die bekendmaking van die misdaadstatistiek, na die minister van polisie, Bheki Cele, gesê het dat Suid-Afrika naby 'n "oorlogsgebied" is.
Sosiale media demonstreer dat die IVP geensins die enigste Suid-Afrikaners is wat die doodstraf wil herimplementeer, of ten minste 'n debat voer oor die onderwerp om voort te gaan.
Die doodstraf is in Junie 1995 deur die konstitusionele hof afgeskaf ná 'n moratorium van vyf jaar wat daarop geplaas is gedurende Februarie 1990.
Indië het onlangs die doodstraf teruggebring vir diegene wat skuldig bevind word van kinderverkragting om die soort van misdaad te bekamp in hul land.
Volgens die misdaadstatistieke wat Dinsdagoggend vir 2017/2018 vrygelaat is, is daar in die tydperk ongeveer 20,336 mense doodgemaak, 1320 meer as die vorige jaar en 40.035 is verkrag.
Ongelukkig is dit geen geheim dat die regstelsel in Suid-Afrika korrup is nie. Die onskuldige word gevange geneem en die moordenaars en verkragter loop vry.
Dus ontstaan die vraag: "Sal die doodstraf misdaad in Suid-Afrika bekamp of sal dit aangewend word om onskuldige mense tot dood veroordeel?"
Wat is jou standpunt ten opsigte van die doodstraf? Voel asseblief vry om hieronder kommentaar te lewer.
« SARS het nie die vermoë om 40% van R143 miljard in uitstaande belasting te verhaal nie. Kan ons nog enige van die land se regeringstelsels vertrou?